ડિરેક્ટર આર. બાલ્કીની ફિલ્મ ‘કી ઍન્ડ કા’નાં લીડ સ્ટાર કરીના કપૂર ખાન અને અર્જુન કપૂર છે તો લગભગ બે દશક પછી સ્વરૂપ સંપટ પણ ફિલ્મમાં જોવા મળશે. આ જ ફિલ્મમાં અમિતાભ બચ્ચન અને જયા બચ્ચને પણ નાનકડો રોલ કર્યો છે. સ્ત્રી-પુરુષ એકસમાન છે અને એ બન્નેની પૂરી આવશ્યકતા છે એ વાત પર ફિલ્મ આગળ વધે છે. ફિલ્મના ટાઇટલને બે રીતે જોવામાં આવે છે. એક તો લડ(કી) ઍન્ડ લડ(કા)ના સંદર્ભમાં આ ટાઇટલ છે તો બન્ને કૅરૅક્ટરના નામથી પણ આ ફિલ્મનું ટાઇટલ બને છે. આ બન્ને કૅરૅક્ટર એટલે કિયા અને કબીર.